
A katasztrófák elleni védelem rendszere Ausztriában, különös tekintettel a Polgári Védelmi Szövetség (ÖZSV) és a Tűzoltó Szövetség (ÖFV) tevékenységére

Pályamunka címe: A katasztrófák elleni védelem rendszere Ausztriában, különös tekintettel a Polgári Védelmi Szövetség (ÖZSV) és a Tűzoltó Szövetség (ÖFV) tevékenységére
A katasztrófák száma nem ismer határokat, adott esetben több országot érintenek, vagy áttevődő a hatásuk. A helyzet kezelése nagyban függ attól, hogy milyen az adott ország védelmi rendszere, hogyan folyik a mentés. Amennyiben egy katasztrófa kapcsán hazánk és a szomszédos országok védelmi szerveinek együttműködésére kerül sor, ismernünk kell egymás szervezeteit.
Ebben a tanulmányban a szerző a veszélyeztetettség ismertetését követően bemutatja Ausztria védelmi szerveit. Ismerteti a katasztrófa-segítségnyújtás komplex rendszerét, működését, a tűzoltók és a polgári védelem feladatait. Átfogó képet ad a veszélyhelyzet-kezelésben résztvevő civil védelmi szervezeteket tömörítő a K-Kreis-ról.
Ezt követően részletesen elemzi a Polgári Védelmi Szövetség és a Tűzoltó Szövetség szervezetét, munkáját. Áttekintést nyújt a Burgenlandi Tartományi Tűzoltóiskola szerepéről, a képzés kereteiről, tartalmáról.



